Tallinna Kaubamaja Grupp

Tallinna Kaubamaja Grupp (ärinimega Tallinna Kaubamaja Grupp AS) on Eesti suurim jaekaubandusettevõte.

Tallinna Kaubamaja Gruppi kuuluvate ettevõtete peamisteks tegevusaladeks on jae- ja hulgikaubandus. Grupi ettevõtted annavad tööd enam kui 4500 inimesele. Grupil on 112 kauplust..

Grupi lojaalsusprogramm Partnerkaart on üle 694 000 püsikliendiga suurim Eestis.

Gruppi kuulub 2020. aasta lõpu seisuga 54 Selveri kauplust, 9 Selver ABC kauplust, 7 Comarketi kauplust, 2 Delice'i kauplust, Solarise toidupood, e-Selver, rändpood ja kohvik kogumüügipinnaga 114,5 tuhat m² ning keskusköök Kulinaaria OÜ. Grupp opereerib kahte täismahus kaubamaja Tallinna ja Tartu kesklinnas ning e-poodi, pakkudes laia valikut ilu- ja moetooteid. 

Gruppi kuulub ka 7 kauplusega ja e-poega ilutoodete kett (I.L.U. ja L’Occitane) ning turvaettevõte (Viking Security AS). Jalatsikaubanduse segmenti kuulub 23 ABC Kinga ja SHU jalatsikauplust ning ABC Kinga e-pood ja SHU e-pood. Autokaubandussegment on sõltumatu diilervõrguga KIA-de maaletooja Baltikumis, mis täiendavalt tegeleb sõiduautode jaemüügiga kahes müügisalongis Tallinnas, kahes müügisalongis Riias ja ühes Vilniuses. Lisaks KIA-dele on valikus ka Peugeot, Škoda ja Cadillac. Kinnisvarasegment tegeleb grupi omanduses oleva kinnisvara haldamise, hooldamise ja kaubanduspindade väljaüürimisega. Grupi Kinnisvara segmendi omanduses on Kaubamaja Tallinna müügimaja, Tartu Kaubamaja keskus, Viimsi keskus, 3 automüügisalongi ja 19 Selveri hoonet, lisaks mitmed muud kinnistud.

Alates 1996. aastast on Tallinna Kaubamaja aktsiad noteeritud Tallinna Väärtpaberibörsi põhinimekirjas.

Ajalugu 
Tallinna Kaubamaja Grupi ajalugu ulatub aastani 1960, mil avati Tallinna Kaubamaja. Aastakümnetega on Tallinna ja Tartu Kaubamajast kasvanud Eesti suurim kaubanduskontsern.

1995. aastal loodi kaubamajade kõrvale Selveri kauplustekett, kui Tallinnas Lasnamäel avati esimesena Punane Selver.

2004. aastal laienes Tallinna Kaubamaja ja avati Tartu Kaubamaja.

2007. aasta alguses omandati KIA Auto AS, Ülemiste Autokeskuse OÜ ja KIA Auto UAB Leedus ning asutati Läti tütarettevõte KIA Automobile SIA, uue nimega SIA Forum Auto. Grupp alustas KIA autode jae- ja hulgimüüki kõigis Balti riikides. Hiljem on nimekirja lisandunud veel Viking Motors AS, kuhu on koondatud autode müügitegevus Eestis ja mis lisaks KIA autodele tegeleb Opeli ja Cadillaci autode müügi ja teenindusega.

2008. aasta kevadel ostis grupp jalatsikaubandusega tegelevad ettevõtted ABC King AS ja Suurtüki NK OÜ ning nende Läti tütarettevõtted. Tänapäeval on jalatsikaubandusärid koondatud TKM King OÜ alla.

2009. aastal avati grupi poolt välja töötatud kaubamärgi I.L.U. all esimene ilukauplus. Tänapäeval on I.L.U. kauplusteketis kokku 5 poodi.

2012. aastal eraldati 2007. aastast tegutsenud Kaubamaja turvateenistus uude ettevõttesse Topsec Turvateenused OÜ, kellele alates 2014. aastast kuulub Viking Security AS. 

2015. aastal avati Viimsis piirkonna suurim vaba aja ja ostukeskus Viimsi Keskus. Kaubanduskeskuse omanik ja arendaja on Tallinna Kaubamaja Grupp AS tütarettevõte Tallinna Kaubamaja Kinnisvara AS. Viimsi Keskuse rajamisega seotud investeeringute maht on kokku 14,5 miljonit eurot.

10. septembril 2021 teatati, et järgneva aasta jooksul plaanitakse sulgeda ABC KING ja SHU füüsilised kauplused. Grupp jääb edaspidi jalatsitega kauplema e-kanalites, Kaubamajas ja suuremates Selverites.

Tallinna Kaubamaja Grupp börsil 
Tallinna Kaubamaja aktsiad on noteeritud alates 30. juunist 1997 Tallinna börsi põhinimekirjas. 27. septembri 2021 seisuga on noteeritud 40 729 200 aktsiat. Aktsia kauplemistähis on TKM1T  ja ISIN kood EE0000001105.

Ettevõtte turuväärtus suurenes börsil 2020. aastal 2,9%. Aktsiaga tehti 2020. aastal kokku 52 456 tehingut, mille raames vahetas omanikku 4,7 mln Tallinna Kaubamaja aktsiat. Tehingute käive oli kokku 38,7 miljonit eurot. Tallinna Kaubamaja aktsia on ühe aktiivsema käibega aktsia Nasdaq Balti börsil. 2020. aastal kaubeldi Nasdaq Balti börsil enam vaid Tallinki ja Šiauliai Panga aktsiatega (käibe alusel).

Seisuga 28. september 2021 on Tallinna Kaubamaja turuväärtus 443,9 miljonit eurot, millega ollakse Nasdaq Balti börsi suuruselt seitsmes ettevõte. Nendega võrreldava suurusega on Tallink ja Šiauliai Pank. 

2020. aasta lõpus oli Tallinna Kaubamaja Grupp AS-il 12 992 (2019. aastal 7897) aktsionäri. Aktsionäride arv kasvas aasta jooksul 5095 võrra, suurenedes aastaga 60,8%. Üheks põhjuseks võib lugeda pankade otsust Balti börsil tehingutasudest loobuda, mis on omakorda andud positiivse ja kiire kauplemismahu tõusu investeerimishuvilistele. Suurenenud volatiilsuse Eestis on põhjustanud Balti börsi populaarsuse kasv nooremate investorite hulgas. Tallinna Kaubamaja Grupi aktsionäridest moodustasid 91,0% eraisikud, 8,5% Eesti ettevõtted, 0,4% välismaised finantsasutused ja 0,1% Eesti finantsasutused. Aktsionäride hulgas domineerivad selgelt Eesti residendid ja nendega seotud ettevõtted. .

Dividendide maksmine

Suurimad aktsionärid 

Ülejäänud aktsionärid omavad igaüks vähem kui 0,6% Tallinna Kaubamaja Grupi aktsiatest.

Viited

Välislingid 
 Tallinna Kaubamaja Grupp koduleht
 Tallinna Kaubamaja Grupp (TKM1T) Nasdaq OMX

Eesti kaubandusettevõtted
Tallinna börsil noteeritud ettevõtted